የኦሮሚያ ክልል በአንድ ቀን 304 ሚሊየን ችግኝ ለመተከል መዘጋጀቱን አስታወቀ
አዲስ አበባ፡- የኦሮሚያ ክልል በስሩ በሚገኙ ሃያ አንድ ዞኖች በአንድ ቀን 304 ሚሊየን ችግኞችን ለመትከል የሚያስችል ዝግጅት መጠናቀቁን አስታወቀ።የክልሉ የእርሻና ተፈጥሮ ሀብት ቢሮ ኃላፊ አቶ ዳባ ደበላ ትናንት በፅህፈት ቤታቸው ለጋዜጠኞች በሰጡት ጋዜጣዊ መግለጫ እንዳስታወቁት፣ ሀምሌ 22 ቀን በ21 ዞኖች 291 ሚሊየን ችግኞችን ፣ በ9 ትላልቅ ከተሞች 14 ነጥብ 4 ሚሊየን ችግኞችን በአጠቃላይ 304 ሚሊየን ችግኞች ይተከላሉ። ለችግኝ ተከላው የሚያስፈልጉ የተለያዩ የቅድመ ዝግጅተ ሥራዎች መሠራታቸውን የጠቆሙት የቢሮዉ ኃላፊ ፣ 3 ነጥብ 4 ቢሊየን ቸግኞች መዘጋጀታቸውን እና ለ 3 ነጥብ 2 ቢሊየን ችግኞች መችከያ ጉድጓድ መቆፈሩን አስታውቀዋል። ለዚህም 701 ሺ 953 ሄክታር መሬት መዘጋጀቱን ተናገረዋል።በችግኝ ተከላው ወጣቶች፤ የከተማ ነዋሪዎች፤ አርሶ አደሮችና በየደረጃው የሚገኙ የህብረተሰብ ክፍሎች ለማሳተፍ ሰፊ የንቅናቄ ዝግጅት ተደረጎ ወደ ተግባር መገባቱን አመልክተዋል።በዘንደሮው ዓመት ከአምናው በተሻለ መልኩ የተለያዩ ሥራውች እየተሠሩ መሆኑን አመልክተው ፣በተለይም የአርቲስት ሀጫሉ ሁንዴሳን ሞት ተከትሎ ህብረተሰቡ ለአርቲስቱ መታሰቢያ በርካታ ቸግኞችን እየተከለ መሆኑን አስታወቀዋል። ይህም ተግባር ቀጣይነት እንደሚኖረው ገልጸዋል።በዘንድሮ መረሐ ግብር ሊተከል ከታቀዱ ችግኞች እስከአሁን 1.8 ቢሊየን ቸግኝ መተከሉን ያስታወቁት አቶ ዳባ፣ ይህም በእቅድ ዓመቱ የተከላል ተብሎ ከታሰበው 56.3 በመቶ መሳካቱን ያሳያል ብለዋል።የዚህ ዓመት ችግኝ ተከላ ከአምናው የተለየ የሚያደረገው በወቅቱ የተከሰተውን የኮረና ቫይረስ ወረርሽኝ ለመከላከል በሚያስችል መልኩ የሚከናወን በመሆኑ እንደሆነ ያመለከቱት ኃላፊው ፣ ለዚህ ተግባር የሚውለው መሬት ለህብረተሰቡ ቅርብ በሆኑ ቀበሌዎችና ከቀበሌ በታች በሉ ቦታዎች ላይ መዘጋጀታቸውን ጠቁመዋል። በእቅድ ዓመቱ በሃገር አቀፍ ደረጃ 5 ቢለየን ችግኝ ይተከላል ተብሎ እቅድ የተያዘ መሆኑ ይታወቃል።አዲስ
ዘመን ሐምሌ11 2012 በአስመረት ብስራት